Diari Oficial de la Generalitat Valenciana


Sumari del DOGV 5364, del 10-10-2006 (2006/10765)

Notificació a Julia Ballesta Albadalejo. Judici de constitució d'acolliment número 475/2006.
--------------------------------------------------------------------------------------------

### Dades del document

Número de DOGV
:   5364

Data del DOGV
:   10-10-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/10234


Organisme emissor
:   Jutjat de Primera Instància Número 8 de València

Tipus de document
:   Anunci

Notificació a Julia Ballesta Albadalejo. Judici de constitució d'acolliment número 475/2006. [2006/A10751]  
Procediment: constitució de l'acolliment 475/2006.  
Judici: constitució de l'acolliment 475/2006.  
Part demandant: C.B.S.  
Sobre: acolliments.  
En el judici referit s'ha dictat la resolució que, literalment, és com es diu:  
«Interlocutòria  
València, 13 de juliol de 2006.  
Fets:  
1. La Generalitat Valenciana ha presentat l'expedient de jurisdicció voluntària número 475/2006 que proposa l'acolliment familiar simple en favor de la família acollidora que consta en l'expedient respecte de la menor d'edat Judith López Ballesta.  
2. Una vegada admesa a tràmit la sol·licitud plantejada en la forma escaient i amb els requisits legals, se cita la família acollidora proposada per l'entitat pública corresponent per tal d'oir-la i consentir, i es realitzen la resta de compareixences i audiències preceptives d'acord amb les circumstàncies de cada cas concret, amb el resultat que consta en les actuacions. Finalment, es trasllada al ministeri fiscal com a garant de l'ordre públic i en defensa dels interessos del menor d'edat acollit, emetent un informe favorable a l'estimació de l'expedient sense oposar-hi res.  
Raonaments jurídics:  
1. Pertoca estimar la sol·licitud presentada respecte del menor objecte de l'expedient per a acordar l'acolliment familiar en la modalitat simple una vegada estudiades les circumstàncies que hi concorren, així com el benefici únic i exclusiu del menor d'edat d'acord amb els articles 1.826 de la LEC i 172, 173 i 174 del Codi Civil.  
2. Hi ha condicions beneficioses per a la menor Judith i atés que no s'observa cap inconvenient a la proposta feta per l'entitat pública, d'acord amb el principi de protecció dels menors d'edat de l'article 39 de la Constitució espanyola de 1978, de l'interés superior en tot moment del menor de l'article 2 de la Llei Orgànica 1/1996, de 15 de gener, de Protecció del Menor, així com en virtut del que disposa l'article 173.1r bis del Codi Civil, que regula la figura de l'acolliment familiar simple de caràcter transitori fins que s'adopta una mesura de protecció més estable, i sobre la base del risc físic per a la seua persona i la seua declaració de desempara, tenint en compte els informes que consten en l'expedient sobre la situació de la persona menor d'edat objecte de l'acolliment familiar, i especialment sobre la base dels documents i informes socials aportats amb la sol·licitud, valorant el present supòsit de fet en la protecció més aconsellable a la menor, així com la situació dels acollidors; per tot això pertoca accedir al que ha sol·licitat l'entitat pública, sobre la base de l'interés del menor, de conformitat amb el que estableix l'article 173.3 del Codi Civil, i malgrat l'oposició del pare biològic, valorant amb tal objecte les al·legacions que este ha formulat, la seua situació personal actual d'estada en un centre penitenciari, i els antecedents sobre la situació de desempara de la menor; consta, igualment, que la mare biològica està en parador ignorat.  
Vistos els articles invocats i la resta d'aplicació general.  
Part dispositiva  
Acorde constituir l'acolliment familiar simple de caràcter transitori durant el temps d'un any, que començarà a comptar des que la present interlocutòria judicial de la menor Judith López Ballesta siga ferma, sol·licitat a instància de la Generalitat Valenciana a favor de les persones proposades per l'entitat pública, guardant-hi les reserves oportunes.  
Els acollidors tenen les obligacions legals inherents al seu càrrec, com ara vetlar pels menors, tenir-los en companyia seua, alimentar-los, educar-los o procurar-los una formació integral.  
Notifiqueu la present interlocutòria a les parts interessades i que hi han comparegut, així com al ministeri fiscal; tot això sense fer una imposició especial de les costes de l'expedient.  
Contra la present resolució es pot interposar un recurs d'apel·lació només en un efecte, en el termini de cinc dies des de la notificació davant d'este Jutjat, perquè el resolga l'Audiència Provincial de València.  
Ho mana i firma Juan Luis Beneyto Feliu, magistrat jutge del Jutjat de Primera Instància número 8; en done fe.  
Notificació: l'endemà vaig notificar en forma legal la resolució anterior al ministeri fiscal i a la Generalitat Valenciana mitjançant un ofici que vaig expedir a través del servei comú de notificacions d'esta ciutat; en done fe.»  
Atés que es desconeix el domicili o residència actual de la part demandada, mitjançant la provisió de [.] el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat i en el Diari Oficial de la Generalitat, per a dur a terme la diligència de notificació a Julia Ballesta Albadalejo.  
València, 4 de setembre de 2006.. El secretari judicial: Rafael Roselló Sobrevela.